(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREŞ dr. Dorin Florea

DASCPC-Serviciul activităţi culturale, sportive, de tineret şi locativ

Nr.34.378 din 23.06.2020

**REFERAT DE APROBARE**

privind aprobarea propunerilor de criterii de acces la locuință și a criteriilor de ierarhizare stabilite prin punctaj, pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii în municipiul Târgu Mureș, construite prin Agenția Națională pentru Locuințe

În str. Depozitelor, prin HCLM nr. 412/2009 s-a aprobat trecerea în folosință gratuita către ANL un teren, în vederea amplasării a trei blocuri de locuințe, cu 60 de unități locative, destinate închirierii pentru tineri. Având în vedere că se preconizează demararea lucrărilor de construcție la acest amplasament, precum și modificările legislative apărute este necesar aprobarea criteriilor de acces precum și a criteriilor de ierahizare prin punctaj în vederea preluării cererilor și a stabilirii ordinii de prioritate prin punctaj a solicitărilor.

Potrivit art. 14 din HG nr. 962/2001, cu modificările și completările ulterioare Consiliile locale ale municipiilor stabilesc măsurile necesarepentru luarea în evidenţă şi analiza solicitărilor de locuinţe pentru tineri destinate închirierii*.* Analizarea cererilor şi stabilirea listei de priorităţi în soluţionarea acestora se fac până la sfârşitul lunii februarie a anului respectiv, luându-se în considerare cererile depuse până la sfârşitul anului precedent.

De asemenea hotărârea de guvern menționată prevede că stabilirea solicitanţilor care au acces la locuinţe şi a ordinii de prioritate în soluţionarea cererilor, precum şi repartizarea locuinţelor pentru tineri, destinate închirierii, se realizează în mod obligatoriu după criterii care vor respecta criteriile-cadru cuprinse în anexa nr. 11 din hotărâre şi care se adoptă, cu avizul Ministerului Lucrărilor Publice, Dezvoltării și Administrației, de autorităţile administraţiei publice locale care preiau în administrare aceste locuinţe.

În adoptarea criteriilor prevăzute se vor avea în vedere următoarele:

a) criteriile de acces la locuinţă și

b) criteriile de ierarhizare prin punctaj

Potrivit art.14 alin 8 , lit a din HG nr. 962/2001 **criteriile de acces** la locuință vor fi adaptate la situațiile concrete existente pe plan local, numai din punct de vedere al cuprinderii teritoriale. Cuprinderea teritorială la care se referă această cerinţă se poate stabili de către consiliile locale, cu avizul Ministerului Dezvoltării Regionale şi Administraţiei Publice. Se va avea în vedere posibilitatea extinderii acestei cuprinderi teritoriale şi în afara localităţii în care s-a solicitat locuinţa, în cazuri motivate de existenţa unor platforme industrial sau aeroporturi, în care îşi desfăşoară activitatea solicitanţii de locuinţe. Astfel propunem la criteriul de acces ca titularul cererii de locuinţă să îşi desfăşoare activitatea în municipiul Târgu Mureș, Aeroportul Târgu Mureș( Vidrasău) , precum și Parcul Industrial Mureș.

Pentru **criteriile de ierarhizare prin punctaj** nu se admint modificări și/sau completări, acestea urmând a fi preluate sub forma și cu punctajul stabilite în anexa nr. 11 din HG nr. 962/2001 (art.14, alin.8, lit b).

Criteriile pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, se adoptă sub formă de propuneri care se transmit spre avizare Ministerului Lucrărilor Publice, Dezvoltării și Administrației însoţite de o copie a actului prin care au fost adoptate. Forma finală a criteriilor se adoptă după primirea avizului favorabil al Ministerului Lucrărilor Publice, Dezvoltării şi Administraţiei şi efectuarea eventualelor modificări şi completări solicitate prin avizul respectiv.

Faţă de cele de mai sus vă rugăm a analiza şi aproba materialul prezentat.

Aviz favorabil al

D.A.S.C.P.C

Director ex. adj.

Blaga-Zătreanu Cosmin

ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ Primar

dr. Dorin Florea

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2020**

privind aprobarea propunerilor de criterii de acces la locuință și a criteriilor de ierarhizare stabilite prin punctaj, pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii în municipiul Târgu Mureș, construite prin Agenția Națională pentru Locuințe

***Consiliul local municipal Târgu Mureş, întrunit în şedinţa ordinară de lucru***,

Având în vedere:

a) Referatul de aprobare nr.34.378 din 23.06.2020 privind aprobarea propunerilor de criterii de acces la locuință și a criteriilor de ierarhizare stabilite prin punctaj, pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii în municipiul Târgu Mureș, construite prin Agenția Națională pentru Locuințe

b) Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile :**

* Art. 14 alin. (1), (7), (8) și alin. (9), art. 15 alin. (1) și (2) și anexa nr. 11 din HG nr. 962/2001

privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe și ale art. 8 alin. (3) din Legea nr. 152/1998 privind înființarea Agenției Naționale pentru Locuințe,

* Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

##### HOTĂRĂŞTE

**Art.1**. Se aprobă propunerile de criterii de acces la locuință și a criteriilor de ierarhizare stabilite prin punctaj, pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii în municipiul Târgu Mureș, construite prin Agenția Națională pentru Locuințe, prevăzute în anexa 1 care face parte integrantă din prezenta hotărâre.

**Art.2**. Pentru accesul la locuințele care fac obiectul prezentei hotărâri, solicitanții au obligația îndeplinirii cumulative a criteriilor privind accesul la locuință atât la data depunerii cererilor, cât și la data repartizării locuințelor.

**Art.3.** Criteriile aprobate prin prezenta hotărâre vor fi înaintate spre avizarea Ministerului Lucrărilor Publice, Dezvoltării și Administrației, însoţite de o copie a actului prin care au fost adoptate prin grija Serviciului activități social culturale, sportive, de tineret și locativ din cadrul Direcției activități social- culturale, patrimoniale și comerciale, potrivit prevederilor legale.

**Art.4.** Forma finală a criteriilor va fi adoptată de către Consiliul Local al Municipiului Târgu Mureș după primirea avizului favorabil al Ministerului Lucrărilor Publice, Dezvoltării și Administrației.

**Art.5.** Se aprobă lista documentelor necesare solicitării unei locuințe pentru tineri, destinate închirierii (ANL), prevăzute în anexa nr. 2 parte integrantă a prezentei hotărâri.

**Art.6.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.7.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.8.** Prezenta hotărâre se comunicăla:

- Direcția activități social culturale, patrimoniale și comerciale- Serviciul activitați culturale, sportive, tineret și locativ ;

- Ministerului Lucrărilor Publice, Dezvoltării și Administrației prin Serviciul activitați culturale, sportive, tineret și locativ ;

**Viza de legalitate**

**p. Secretarul general al Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**

**Anexa nr. 1**

1. **Criterii de acces la locuință**

pentru soluționarea cererilor de locuință și repartizarea locuințelor pentru tineri, destinate închirierii, construite în municipiul Târgu Mureș prin Agenția Națională pentru Locuințe

***1****.* Titularul cererii de repartizare a unei locuinţe pentru tineri, destinată închirierii, trebuie să fie major, în vârstă de până la 35 de ani la data depunerii cererii, şi să poată primi repartiţie pentru locuinţă în cel mult 36 de luni de la împlinirea acestei vârste.

Cererea de locuinţă se efectuează numai individual şi în nume propriu.

***2.***Titularul cererii de locuinţă şi ceilalţi membrii ai familiei acestuia - soţ/soţie, copii şi/sau alte persoane aflate în întreţinerea acestuia - trebuie să nu deţină şi să nu fi deţinut o altă locuinţă în proprietate şi/sau să nu fie beneficiarul unei alte locuinţe cu chirie, proprietate de stat, proprietatea municipiului Târgu Mureș sau a unităţii în care îşi desfăşoară activitatea, în municipiul Târgu Mureș..

NOTĂ:

Restricţia referitoare la nedeţinerea unei locuinţe în proprietate nu are în vedere locuinţele înstrăinate în urma unei acţiuni de partaj sau locuinţele trecute în proprietatea statului în mod abuziv şi care nu au fost retrocedate în natură. Restricţia nu se aplică în cazul deţinerii cu chirie a unui spaţiu locativ în cămine de familişti sau nefamilişti, şi nici chiriaşilor din locuinţele preluate abuziv de stat şi care fac obiectul unor solicitări de retrocedare sau care sunt retrocedate către foştii proprietari. Prin cămine de familişti sau nefamilişti se înţeleg clădirile dotate cu camere de locuit individuale şi cu dependinţele, dotările şi utilităţile comune. De asemenea, restricţia nu se aplică în situaţia în care titularul cererii de locuinţă şi ceilalţi membri ai familiei acestuia - soţ/soţie, copii şi/sau alte persoane aflate în întreţinerea acestuia - deţin, alături de alte persoane, cote-părţi dintr-o locuinţă, dobândite în condiţiile legii.

***3.***Titularul cererii de locuinţă trebuie să îşi desfăşoare activitatea în municipiul Târgu Mureș, Aeroportul Târgu Mureș( Vidrasău) sau Parcul Industrial Mureș.

NOTĂ:

Solicitanţii care îşi desfăşoară activitatea în afara Municipiului Târgu Mureș trebuie să facă dovada că au domiciliul stabil de cel puţin un an în Târgu Mureș.

***4****.* Repartizarea locuinţelor se face în limita fondului disponibil, luându-se în considerare atât locuinţele libere din fondul existent, cât şi locuinţele ce urmează a fi finalizate în cadrul unor obiective de investiţii aprobate şi cuprinse în programul de construcţii de locuinţe pentru tineri, destinate închirierii.

NOTĂ:

- Lista de priorităţi se stabileşte ori de câte ori este cazul, dacă în anul respectiv urmează să se finalizeze şi să se repartizeze locuinţe noi pentru tineri, destinate închirierii, dacă titularii cererilor de locuinţe înscrişi în lista aprobată iniţial nu mai îndeplinesc criteriile de acces la locuinţă sau dacă există locuinţe pentru tineri rămase vacante.

- Solicitanţii înscrişi în lista de priorităţi, cu respectarea criteriilor de la pct. 1, 2 şi 3, care nu pot beneficia de repartizarea unei locuinţe în limita fondului disponibil în anul respectiv, pot primi repartiţii în anii următori, în limita fondului disponibil în fiecare an şi în noua ordine de prioritate stabilită.

1. **Criterii de ierarhizare stabilite prin punctaj**

pentru soluționarea cererilor de locuință și repartizarea locuințelor pentru tineri, destinate închirieri, construite în municipiul Târgu Mureș prin Agenția Națională pentru Locuințe

**(\*nu se admit modificări conf HG nr. 962/2001)**

1. **Situaţia locativă actuală**

1.1. Chiriaş în spaţiu din fond locativ privat ........... 10 puncte

1.2. Tolerat în spaţiu ................................................. 7 puncte

1.3. Suprafaţa locuibilă deţinută (cu chirie, tolerat în spaţiu): - mp/locatar

a) mai mare de 15 mp şi până la 18 mp inclusiv ............ 5 puncte

b) mai mare de 12 mp şi până la 15 mp inclusiv ............ 7 puncte

c) 8 mp şi până la 12 mp inclusiv ................................... 9 puncte

d) mai mică de 8 mp ...................................... …………10 puncte

NOTĂ:

În cazul celor toleraţi în spaţiu, toată suprafaţa locativă a imobilului se împarte la numărul total al locatarilor, în care sunt incluşi şi cei care nu fac parte din familia solicitantului de locuinţă, dar care locuiesc în acelaşi imobil. În cazul spaţiilor locative închiriate, suprafaţa locativă deţinută conform contractului de închiriere se împarte numai la numărul membrilor familiei solicitantului de locuinţă. La stabilirea numărului de membri ai familiei solicitantului de locuinţă se va avea în vedere componenţa familiei definită la cap. A pct. 2.

**2. Starea civilă actuală**

2.1. Starea civilă:

a) căsătorit ............................................. 10 puncte

b) necăsătorit ............................................ 8 puncte

2.2. Nr. de persoane în întreţinere:

a) Copii

- 1 copil ................................................. 2 puncte

- 2 copii ................................................. 3 puncte

- 3 copii ................................................. 4 puncte

- 4 copii ................................................. 5 puncte

- > 4 copii ............................................... 5 puncte +1 punct pentru fiecare copil

b) alte persoane, indiferent de numărul acestora .......... 2 puncte

**3. Starea de sănătate actuală**

Boala de care suferă solicitantul sau un alt membru al

familiei ori aflat în întreţinere necesită, potrivit legii,

însoţitor sau o cameră în plus ................................ 2 puncte

**4. Vechimea cererii solicitantului**

4.1. până la 1 an ................................................... 1 punct

4.2. între 1 şi 2 ani ................................................ 3 puncte

4.3. între 2 şi 3 ani ................................................ 6 puncte

4.4. între 3 şi 4 ani ................................................ 9 puncte

4.5. pentru fiecare an peste 4 ani .......................... 4 puncte

**5. Nivelul de studii şi/sau pregătire profesională**

5.1. fără studii şi fără pregătire profesională ............... 5 puncte

5.2. cu şcoală generală, fără pregătire profesională

şi/sau cu specializare la locul de muncă .......................... 8 puncte

5.3. cu studii medii, fără pregătire profesională

şi/sau cu specializare la locul de muncă ......................... 10 puncte

5.4. cu pregătire profesională, prin studii medii sau

profesionale de specialitate şi/sau prin studii superioare

de scurtă durată ................................................................ 13 puncte

5.5. cu studii superioare ............................................... 15 puncte

NOTĂ:

Se va puncta ultimul nivel de studii încheiat şi atestat conform legii.

**6. Situaţii locative sau sociale deosebite**

6.1. tineri proveniţi din case de ocrotire socială şi

care au împlinit 18 ani .................................................. 15 puncte

6.2. tineri care au adoptat sau adoptă copii .............. 10 puncte

6.3. tineri evacuaţi din case naţionalizate .................. 5 puncte

**7. Venitul mediu net lunar/membru de familie**

7.1. mai mic decât salariul minim pe economie ............ 15 puncte

7.2. între salariul minim pe economie şi salariul

mediu net pe economie ...................................................... 10 puncte

NOTE:

- Criteriile de ierarhizare stabilite prin punctaj se aplică numai solicitanţilor de locuinţă care au îndeplinit în totalitate criteriile specificate la lit. A de mai sus.

- În cazul înregistrării unor punctaje egale, solicitanţii vor fi departajaţi în funcţie de situaţia locativă constatată la data efectivă a repartizării locuinţelor, având prioritate, numai în acest caz, solicitanţii a căror situaţie locativă este sau poate deveni, în mod iminent, gravă. Dacă nici acest criteriu nu este suficient, departajarea se poate face în funcţie de vechimea cererii solicitantului, luându-se în considerare data efectivă a înregistrării cererii (ziua/luna/anul), având prioritate în acest caz solicitantul a cărui cerere are vechime mai mare. În cazul când departajarea nu se poate efectua nici în baza acestor criterii, au prioritate solicitanţii care au punctajul cel mai mare acordat pe baza criteriilor cu caracter de protecţie socială (starea civilă + starea de sănătate actuală).

**Anexa nr.2**

**Lista documentelor**

**necesare solicitării unei locuințe pentru tineri, destinate închirierii (ANL)**

1. Cerere-formular;
2. Copii ale actelor de identitate ale solicitantului, membrilor familiei acestuia, precum și ale persoanelor aflate în întreținere, care locuiesc împrună cu acesta;
3. Alte acte de stare civilă- certificat de naștere, de căsătorie
4. Declarație notarială a titularului cererii și, după caz, ale soției/soțului și ale celorlalți membri majori din familia acestuia din care să reiasă că nu deține și nu a deținut o altă locuință în proprietate și/sau nu este beneficiarul unei alte locuințe cu chirie, proprietate de stat, proprietate a unității administrativ -teritoriale sau a unității în care își desfășoară activitatea, în municipiul Târgu Mureș;
5. Declarația notarială pe propria răspundere din care să rezulte că solicitantul are calitatea de tolerat în spațiu precum și numărul persoanelor care locuiesc împreună cu solicitantul, în situația în care acesta nu locuiește într-un bloc de locuințe;
6. Actul de proprietate (copie) privind locuința de domiciliu sau de reședință, din care să rezulte suprafața locuibilă ;
7. Contractul de închiriere pentru domiciliul actual al solicitantului valabil pentru anul în curs întregistrat la ANAF ( va fi depus doar de către titularul cererii, care este chiriaș în spațiul locativ privat, în copie);
8. Adeverință eliberată de Asociația de proprietari din care să rezulte numărul de persoane care locuiesc împreună cu solicitantul și pentru care se claculează și se încasează contravaloarea cheltuielilor de întreținere;
9. Aactele de studii-ultimul nivel de studii încheiat și atestat conform legii ( se depune doar de către solicitant, în copie);
10. Adeverință de la locul de muncă pentru titularul cererii și membrii familiei, după caz, din care să reiasă venitul net realizat și locul desfășurării activității, precum și orice altă dovadă de venit sau declarație;
11. Acte din care să rezulte calitatea de chiriaş evacuat sau în curs de evacuare din case naţionalizate;
12. Acte din care să rezulte calitatea de tânăr provenit din case de ocrotire socială şi care a împlinit vârsta de 18 ani, cu specificarea perioadei de internare
13. Acte doveditoare ale înfierii;
14. Acte medicale privind boala de care suferă solicitantul sau un alt membru al familiei acestuia ori aflat în întreținere, cu precizarea dacă necesită, potrivit legii, însoțitor sau o camera de locuit în plus, dacă este cazul
15. - un dosar plic